Зиёратшоҳ

Ҳаҷми истеҳсоли корхона 
 Соли 1998 корхонаи равғанбарории «Зиёратшоҳ» ба кор даромад, ки дар як шабонарӯз 2,5 т равған, инчунин кунҷора истеҳсол мекунад. Соли 2002 дар ҳайати «Зиёратшоҳ» корхонаи матоъбофӣ ба кор шурӯъ кард, ки дар як шабонарӯз 480 м карбос мебофад. Соли 2010 дар ҷамоати деҳоти Гулшани ноҳия корхонаи ресандагии «Фаррес» ба кор оғоз кард, ки иқти­до­ри солонааш 1000 т нахи пахта буда, корхонаи матоъбофиро бо ресмон таъмин мекунад. Инчунин дар ш. Душанбе коргоҳи истеҳсоли нӯшобаи «Амиго» кушода шуд, ки аз соли 2010 мустақилона фаъолият дорад. Хатти бар­қи корхонаҳои ҷамьият алоҳида буда, ба се зеристгоҳи бар­қии хатти баландшиддат пайваст мебошад. ҶДММ Зиёратшоҳ мошини борбардори «Ивановец» ва «Автокар», 1 комбайни ғалладаравӣ, 2 трактори там­ғаи Т-150, Зиёратшоҳ трактори ХТЗ-181, 6 трактори МТЗ ва 1 трактори ЮМЗ (экскаватор) дорад. Ҷамъият барои пеш бурдани амалиёти фаврӣ дар ш. Душанбе намояндагии худро дорад.
Хоҷагиҳои ёрирасони «Зиёратшоҳ»: чорводорӣ, пахтакорӣ, зан­бӯрпарварӣ ва боғдорӣ. Хоҷагӣ 32 гов, 474 бузу гӯсфанд, 100 оила занбӯри асал, 198 га чарогоҳ ва 6,2 га боғ дорад. Нахи пахта ба Руссия, Хитой, Афғонистон ва Покистон содир мешавад. Маҳсулоти дигари корхонаҳои «Зиёратшоҳ» дар бозорҳои дохили ҷумҳурӣ ба фурӯш бароварда мешаванд. Бо мақсади баланд бардоштани сифати маҳсу­ло­ти завод­ҳои пахтаи вилояти Хатлон дар ҷамъият машварату се­минар­ҳои омӯзишӣ гузаронида мешаванд. Дар маҷ­мӯъ дар ҳа­маи корхонаҳои «Зиёратшоҳ» дар се баст зиёда аз 160 коргар кор мекунад. Директори ҷамъият – Ғ. Б. Бояков (аз 2014).
 Эзоҳ 

 Адабиёт 

Гурӯҳ:Ширкатҳо аз рӯи алифбо
Гурӯҳ:Ширкатҳо